ประกาศธนาคารแห่งประเทศไทยประกาศธนาคารแห่งประเทศไทยเรื่องการกำหนดให้ธนาคารพาณิชย์ถือปฏิบัติในเรื่องการซื้อหรือมีหุ้นมีมูลค่าหุ้นรวมกันทั้งสิ้นเป็นอัตราส่วนกับเงินกองทุน จากผลกระทบของวิกฤตการณ์ทางเศรษฐกิจในปี๒๕๔๑ ทำให้มูลค่าของเงินลงทุนในหลักทรัพย์ประเภทต่างๆ ของธนาคารพาณิชย์มีการด้อยค่าลงอย่างมากและเนื่องจากวิธีการวัดมูลค่าของเงินลงทุนในหลักทรัพย์ที่ใช้อยู่ในปัจจุบันกำหนดให้มีการรายงานมูลค่าของเงินลงทุนในหลักทรัพย์ตามราคาทุนที่ได้มาทำให้วิธีการวัดมูลค่าของเงินลงทุนในหลักทรัพย์ปัจจุบันไม่สะท้อนถึงราคาที่แท้จริงเพื่อให้สอดคล้องกับสภาวะเศรษฐกิจและวิธีการทางการบัญชีในปัจจุบันอาศัยอำนาจตามความในมาตรา ๑๒ (๕) แห่งพระราชบัญญัติการธนาคารพาณิชย์พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่๓) พ.ศ. ๒๕๓๕ธนาคารแห่งประเทศไทยออกข้อกำหนด ดังต่อไปนี้ข้อ ๑ ให้ยกเลิกประกาศธนาคารแห่งประเทศไทยเรื่องการกำหนดให้ธนาคารพาณิชย์ถือปฏิบัติในเรื่องการซื้อหรือมีหุ้นมีมูลค่าหุ้นรวมกันทั้งสิ้นเป็นอัตราส่วนกับเงินกองทุนลงวันที่ ๒๖ พฤษภาคม ๒๕๓๗ข้อ ๒ ในประกาศฉบับนี้หลักทรัพย์เพื่อค้า หมายถึง เงินลงทุนในหุ้นในความต้องการของตลาดที่กิจการถือไว้โดยมีวัตถุประสงค์หลักที่จะขายในอนาคตอันใกล้ทำให้กิจการถือหุ้นนั้นไว้เป็นระยะสั้นๆเพื่อหากำไรจากการเปลี่ยนแปลงราคาของหุ้นนั้นหลักทรัพย์เผื่อขาย หมายถึง เงินลงทุนในหุ้นในความต้องการของตลาดซึ่งไม่ถือเป็นหลักทรัพย์เพื่อค้า หรือเงินลงทุนในบริษัทย่อยหรือบริษัทร่วมตามนิยามของมาตรฐานการบัญชีไทยเงินลงทุนทั่วไป หมายถึงเงินลงทุนในหุ้นที่ไม่อยู่ในความต้องการของตลาดทำให้กิจการไม่สามารถจัดประเภทเป็นหลักทรัพย์เพื่อค้าหรือหลักทรัพย์เผื่อขายข้อ ๓ธนาคารพาณิชย์ซื้อหรือมีหุ้นมีมูลค่าหุ้นรวมกันทั้งสิ้นต้องไม่เกินร้อยละ ๒๐ของเงินกองทุนข้อ ๔เงินกองทุนของธนาคารพาณิชย์ที่จดทะเบียนในประเทศตามประกาศฉบับนี้ให้หมายความถึงเงินกองทุนตามประกาศธนาคารแห่งประเทศไทยว่าด้วยการกำหนดให้ธนาคารพาณิชย์ที่จดทะเบียนในประเทศดำรงเงินกองทุนข้อ ๕ เงินกองทุนของสาขาธนาคารต่างประเทศที่ได้รับอนุญาตให้ประกอบการธนาคารพาณิชย์หมายความถึง สินทรัพย์ที่ต้องดำรงตามมาตรา ๖ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่๒) พ.ศ. ๒๕๒๒ข้อ ๖ ให้วิธีการวัดมูลค่าของเงินลงทุนในหุ้นของธนาคารพาณิชย์เป็นไปตามมาตรฐานการบัญชีไทยกล่าวคือ(๑) หลักทรัพย์เพื่อค้าให้ใช้ราคาตามบัญชี (ราคาทุนบวกหรือหักค่าเผื่อการปรับมูลค่าหักค่าเผื่อการด้อยค่า)(๒) หลักทรัพย์เผื่อขายให้ใช้ราคาตามบัญชี (ราคาทุนบวกหรือหักค่าเผื่อการปรับมูลค่าหักค่าเผื่อการด้อยค่า)(๓) เงินลงทุนทั่วไปให้ใช้ราคาทุนหักค่าเผื่อการด้อยค่าข้อ ๗วิธีการวัดมูลค่าเงินลงทุนในหุ้นตามข้อ ๖ให้มีผลใช้บังคับในการคำนวณอัตราส่วนการกำกับลูกหนี้รายใหญ่ (Singlelending limit) ตามประกาศของธนาคารแห่งประเทศไทย เรื่องการกำหนดอัตราส่วนจำนวนเงินที่ธนาคารพาณิชย์ให้สินเชื่อ ลงทุน และก่อภาระผูกพันเพื่อบุคคลหนึ่งบุคคลใดกับเงินกองทุนข้อ ๘ในกรณีที่การวัดมูลค่าของเงินลงทุนในหุ้นตามวิธีการในข้อ ๖มีผลทำให้อัตราส่วนเงินลงทุนในหุ้นต่อเงินกองทุนของธนาคารพาณิชย์ที่กำหนดให้ข้อ ๓หรืออัตราส่วนการให้สินเชื่อ ลงทุน และก่อภาระผูกพันเพื่อบุคคลหนึ่งบุคคลใดกับเงินกองทุน ตามประกาศของธนาคารแห่งประเทศไทย เรื่องการกำหนดอัตราส่วนจำนวนเงินที่ธนาคารพาณิชย์ให้สินเชื่อ ลงทุน และก่อภาระผูกพันเพื่อบุคคลหนึ่งบุคคลใดกับเงินกองทุน เปลี่ยนแปลงไป ให้ถือปฏิบัติดังนี้๘.๑ ธนาคารพาณิชย์ใดมีอัตราส่วนเงินลงทุนในหุ้นต่อเงินกองทุนหรืออัตราส่วนการให้สินเชื่อลงทุน และก่อภาระผูกพันเพื่อบุคคลหนึ่งบุคคลใดกับเงินกองทุนนับตั้งแต่วันที่ประกาศนี้มีผลบังคับใช้ เกินกว่าอัตราที่ธนาคารแห่งประเทศไทยกำหนดธนาคารพาณิชย์นั้นจะลงทุนในหุ้น หรือจะให้สินเชื่อ ลงทุนหรือก่อภาระผูกพันแก่บุคคลดังกล่าวเพิ่มอีกไม่ได้เว้นแต่จะได้รับอนุญาตจากธนาคารแห่งประเทศไทยในการอนุญาตนั้นธนาคารแห่งประเทศไทยจะอนุญาตมีเงื่อนไขก็ได้๘.๒ธนาคารพาณิชย์ใดมีอัตราส่วนเงินลงทุนในหุ้นต่อเงินกองทุนหรืออัตราส่วนการให้สินเชื่อลงทุนและก่อภาระผูกพันเพื่อบุคคลหนึ่งบุคคลใดกับเงินกองทุนต่ำกว่าอัตราที่ธนาคารแห่งประเทศไทยกำหนดธนาคารพาณิชย์นั้นสามารถลงทุนในหุ้น หรือสามารถให้สินเชื่อ ลงทุนหรือก่อภาระผูกพันแก่บุคคลดังกล่าวเพิ่มอีกได้แต่ต้องเป็นจำนวนที่ไม่ทำให้อัตราส่วนที่กำหนดในข้อ ๓ หรืออัตราส่วนการให้สินเชื่อลงทุนและก่อภาระผูกพันเพื่อบุคคลหนึ่งบุคคลใดกับเงินกองทุนตามประกาศธนาคารแห่งประเทศไทยเรื่อง การกำหนดอัตราส่วนจำนวนเงินที่ธนาคารพาณิชย์ให้สินเชื่อ ลงทุนและก่อภาระผูกพัน เพื่อบุคคลหนึ่งบุคคลใดกับเงินกองทุนเกินกว่าอัตราที่ธนาคารแห่งประเทศไทยกำหนดข้อ ๙[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๕ เมษายน พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยสุภาพร/พิมพ์๔ สิงหาคม ๒๕๔๖ศุภสรณ์/อภิสิทธิ์ผู้จัดทำ๘ สิงหาคม ๒๕๔๖[๑]รก.๒๕๔๖/พ๕๑ง/๖๗/๑ พฤษภาคม ๒๕๔๖